stanford-oval/wikipedia huggingface dataset:
Dylan Murnane

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 18. tammikuuta 1995 (ikä 29)
Syntymäpaikka: Melbourne, Australia
Pelipaikka: puolustaja
Pituus: 178 cm
Seura
Seura: IFK Mariehamn
Junioriseurat
2012: Melbourne Victory
Seurat
| Vuodet | Seura | O | (M) |
| 2012 | Port Melbourne Sharks | 11 | (0) |
| 2013–2016 | Melbourne Victory | 24 | (0) |
| 2016–2017 | Kongsvinger IL | 29 | (0) |
| 2018–2019 | IFK Mariehamn | 60 | (3) |
| Yhteensä | Yhteensä | 124 | (3) |
 Seurajoukkueuran tilastot kattavat vain kansalliset sarjat, päivitetty 7. marraskuuta 2019.
Dylan Murnane (s. 18. tammikuuta 1995 Melbourne, Australia) on australialainen jalkapalloilija, joka edusti kaudella 2019 Veikkausliigassa pelaavaa IFK Mariehamnia. Murnanella on myös Italian passi. Pelipaikaltaan hän on puolustaja.
Murnane aloitti uransa Australian puoliammattilaisliigaa pelanneessa Port Melbourne Sharks-joukkueessa kaudella 2012. Australian pääsarjaa eli A-liigaa pelannut Melbourne Victory FC teki sopimuksen hänen kanssaan maaliskuussa 2013. Keväällä 2016 seura ei enää jatkanut Murnanen sopimusta. Hän pelasi seurassa kaikkiaan kolme kautta ja 24 ottelua.
Syyskuussa 2016 Murnane teki sopimuksen Norjan 2. korkeinta sarjaa pelanneen Kongsvinger IL:n kanssa. Hän pelasi seurassa syksyyn 2017 asti, jonka jälkeen hän siirtyi Suomeen, Veikkausliigaa pelanneen IFK Mariehamnin riveihin. Murnane pelasi seurassa kaksi kautta, ja sopimusta olisi seuran puolesta jatkettu yhden opiovuoden mukaisetsi kaudelle 20202. Murnane itse halusi kuitenkin etsiä uutta seuraa itselleen.
Duperré-luokka

| Duperré-luokka |
| --- | --- |


Tekniset tiedot
Uppouma:  2 794 t (standardi) 3 800 t (kuormattu)
Pituus:  128,6 m
Leveys:  12,7 m
Syväys:  5,4 m
Koneteho:  63 000 hv (49 979 kW)
Nopeus:  34 solmua
Miehistöä:  347
Aseistus
Meritorjunta:  3 × kaksiputkista 127 mm tykkiä 12 × 550 mm torpedoputkea 1 × Bofors sukellusveneentorjuntaheitin
Ilmatorjunta:  6 × 57 mm/60 Modèle 1951 2 × 20 mm ilmatorjuntatykkiä
Duperré-luokka eli tyyppi T53 oli Ranskan laivaston viiden hävittäjän muodostama alusluokka.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Duperré | Arsenal de Lorient | marraskuu 1954 | 23. kesäkuuta 1956 | 8. lokakuuta 1957 | palveluksesta 1992 |
| La Bourdoinnais | Arsenal de Brest | elokuu 1954 | 15. lokakuuta 1955 | 3. maaliskuuta 1958 | palveluksesta 1976 |
| Forbin | Brest | elokuu 1954 | 15. lokakuuta 1955 | 1. helmikuuta 1958 | palveluksesta 1981 |
| Tartu | Ateliers et Chantiers Bretagne | marraskuu 1954 | 2. joulukuuta 1955 | 5. helmikuuta 1958 | palveluksesta 1979 |
| Jauréguiberry | Forges et Chantiers de la Gironde | syyskuu 1954 | 5. marraskuuta 1955 | 15. heinäkuuta 1958 | palveluksesta 1977 |
Dōjin

Dōjin tarkoittaa japanilaista alakulttuuria, johon liittyy muun muassa manga-sarjakuvia, anime-animaatioita ja muuta fanifiktiota.
Termi on jäljitettävissä Meiji-kauden kirjallisiin teoksiin. Alkujaan dōjin viittasi ryhmään henkilöitä, joilla oli samankaltaiset kiinnostuksen kohteen kirjallisuuteen, joiden julkaisemaa materiaalia kutsuttiin dōjinshiksi.
Dōjinshi-lehtien lisäksi dōjin-kulttuuriin kuuluu muun muassa musiikkia ja videopelejä. Lehdet voivat vaihdella suuresti ja ne voivat sisältää romaaneja tai matkaoppaita.
Dōjin-kulttuuria on verrattu läntiseen indie-kehitykseen: lännessä indie-kehitystä kuvaa tavoite kaupalliseen menestykseen kun taas Japanissa dōjin-tuotokset voivat olla fanitribuutteja vakiintuneelle teokselle.
Alan suurin tapahtuma on Comiket, jossa oli vuonna 2015 noin 550 000 kävijää kolmen päivän aikana.
Tarkkoja lukemia markkina-arvosta ei ole, mutta arviot ovat vaikuttavia: useita miljoonia osallistuja, useita tuhansia tapahtumia vuosittain, satoja myymälöitä ja kokonaismarkkinoiden arvo voi olla 70 miljardin jenin (700 miljoonan euron) suuruusluokkaa.
Teostyyppejä

Dōjinshi: manga-sarjakuvat
Dōjin-ohjelma / dōjin-peli (同人ソフト / 同人ゲーム, dōjin sofuto / dōjin gēmu)
Dōjin-musiikki (同人音楽, dōjin ongaku)
H dōjin (エッチ同人, etchi dōjin), tai ero dōjin (エロ同人), eroottinen aihepiiri.
Aiheesta muualla

The Doujinshi & Manga Lexicon (Arkistoitu – Internet Archive) (englanniksi) (japaniksi)
Echo (Lylloon kappale)

| ”Echo” Lylloo ft>  Jessy Matador |
| --- | --- | --- |

Singlen tiedot
 Julkaistu: 4. syyskuuta 2013
 Tyylilaji: Dance
 Kesto: 03.28
 Levy-yhtiö: Lyprod Records
Lylloon muut singlet
| ”Melodia” 2013 | ”Echo” 2013 |   |
Echo on ranskalaisartisti Lylloon kappale, joka sisältää myös Jessy Matadorin laulua. Sen julkaisi Lyprod Records digitaalisesti ladattavana singlenä 4. syyskuuta 2013. Kappaleelle on tehty musiikkivideo, joka julkaistiin videopalvelu YouTubessa 25. lokakuuta 2013. Kappale ei päässyt lainkaan listoille.
Kappaleet

Digitaalinen single
Echo (Radio Edit) [feat. Jessy Matador] – 3.28
Echo (Extended) [feat. Jessy Matador] – 4.49
Digitaaliset remixit
Echo (Willy William Remix Extended) [feat. Jessy Matador] – 4.47
Echo (Willy William Remix Edit) [feat. Jessy Matador] – 3.52
Echo (Laurent H. Remix) [feat. Jessy Matador] – 4.45
EchoStar

EchoStar Corporation on yhdysvaltalainen vuonna 1980 perustettu satelliittitietoliikennettä harjoittava yhtiö. Sen perustaja on Charles Ergen, joka on edelleen vallassa yhtiössä. Sen ensimmäinen satelliitti laukaistiin vuoden 1995 lopussa. Yhtiö toimii yhteistyössä Rupert Murdochin omistaman News Corporationin ja MCI Worldcomin kanssa.
Vuoden 2011 alussa EchoStar ilmoitti ostavansa Hughes Communications yhtiön kahdella miljardilla dollarilla.
Aiheesta muualla

EchoStar homepage
EchoStar Europe (Arkistoitu – Internet Archive)
Duetto

Duetto on musiikkiteos, joka on sävelletty kahta esittäjää varten.
Renessanssimusiikissa duetosta, joka oli sävelletty harjoituskappaleeksi opettajalle ja oppilaalle, käytettiin nimitystä bicinium.
Commando (videopeli)

| Commando |
| --- | --- |
Kehittäjä:  Capcom
Julkaisija:  Capcom
Jakelija:  Data East
Suunnittelija:  Tokuro Fujiwara
Pelisarja:  Commando
Julkaistu:  1985
Lajityyppi:  shoot ’em up
Pelimuoto:  yksinpeli
Alusta:  kolikkopeli, Amiga, Amstrad CPC, Apple II, Atari 2600, Atari 7800, Atari ST, BBC Micro, Commodore 16, Commodore Plus/4, Commodore 64, Acorn Electron, Fujitsu FM-7, Intellivision, MSX, NES, NEC PC-8801, ZX Spectrum
Lisää peliartikkeleitaVideopelien teemasivulla
Commando (jap. Senjō no Ōkami, 戦場の狼) on Capcomin kehittämä ja julkaisema ammuntapeli. Peli on julkaistu vuonna 1985 kolikkopelinä ja sen jälkeen käännetty useille muille alustoille.
Peli on julkaistu nimellä Space Invasion Saksassa. Pelille on julkaistu seuraaja nimellä Mercs.
Pelaaminen

Peli on pystysuuntaan näyttöä vierittävä ammuntapeli, jossa pelaaja ohjaaja jalkaisin liikkuvaa sotilasta. Pelaaja voi liikkua kahdeksaan suuntaan mutta näyttö liikkuu vain ylöspäin.
Vastaanotto

Pelin Amiga-versio on saanut Amiga Format -lehden arvostelussa arvosanaksi 71%.
Kiistat

Commodore 64 -version julkaissut Elite Systems esti Alligata Softwaren Who Dares Wins -pelin julkaisun oikeuden päätöksellä, koska se muistutti liikaa Commandoa.
Myynti

Pelisarja on myynyt 1,2 miljoonaa kappaletta.
Muuta

Commodore 64 -version musiikin on tehnyt Rob Hubbard.
Aiheesta muualla

Commando MobyGamesissa (englanniksi)
Commando Arcade History -sivustolla (englanniksi)
Commando Killer List of Videogamesissä (englanniksi)
Commando Hall of Light -sivustolla (englanniksi)
Commando SpectrumComputing.co.uk -sivustolla (englanniksi)
Doramaria Purschian

Doramaria Purschian, Omakuva.
Doramaria Purschian: Maatalo ja puita, maalattu vuonna 1908.
Doramaria Purschian, alkuperäiseltä nimeltään Ella Margaretha Maria Dora Purschian (6. heinäkuuta 1890 Berliini – 11. heinäkuuta 1972  Berliini) oli saksalainen ekspressionistinen kuvataiteilija. Purschian opiskeli vuosina 1907–1909 piirustuksenopettajaksi. Hän pääsi myös taideakatemiaan, vaikka taideakatemia antoi naisille virallisen opiskeluluvan vasta vuonna 1919.
Opintojaan Purschian jatkoi Fritz Bürgerin ja Lovis Corinthin johdolla vuonna 1912. Ensimmäisen maailmansodan vuosina 1914–1918 hän työskenteli sairaanhoitajana.
Toden teolla Purschianin taiteilijanura lähti käyntiin rauhan palattua. Hän piti ensimmäisen yksityisnäyttelynsä jo vuonna 1918 ja sen jälkeen hän työskenteli vapaana taiteilijana. Hän teki myös muotokuvia tilaustöinä. Kun Purschianin veli kuoli vuonna 1939, hän lopetti maalaamisen ja ryhtyi johtamaan perheyritystä. Saksaa hallinneet kansallissosialistit pitivät Purschiania hyvänä kuvaamaan lapsia ja hänen muotokuviaan ansiokkaina.
Toisen maailmansodan jälkeen Purschian sai yhdysvaltalaisen tunnustuspalkinnon New Yorkissa pidetyssä näyttelyssä vuonna 1969. Lisäksi hänet otettiin Rooman taideakatemian kunniajäseneksi. Vuonna 1948 Purschian joutui väkivaltaisen katuryöstön uhriksi eikä koskaan täysin toipunut saamistaan vammoista.
Aiheesta muualla

Kuvia tai muita tiedostoja aiheesta Doramaria Purschian Wikimedia Commonsissa
Duff

Duff on muun muassa seuraavien todellisten ja kuvitteellisten henkilöiden sukunimi:
Alan Duff (s. 1950), uusiseelantilais-ranskalainen kirjailija ja lehtikolumnisti
Alexander Duff (1806–1878), skotlantilainen lähetyssaarnaaja, kalkuttalaisen Scottish Church Collegen perustaja
Anne-Marie Duff (s. 1970), englantilainen näyttelijä
Damien Duff (s. 1979), irlantilainen jalkapalloilija
Dick Duff (s. 1936), kanadalainen jääkiekkoilija
George Duff, Royal Navyn kapteeni, HMS Marsin komentaja Trafalgarin taistelussa
Haylie Duff (s. 1985), Susanin tytär, yhdysvaltalainen näyttelijä
Henry K. Duff, hahmo televisiosarjassa Simpsonit
Hilary Duff (s. 1987), Susanin tytär, yhdysvaltalainen pop-laulaja ja näyttelijä
Michael Duff (s. 1978), pohjoisirlantilainen jalkapalloilija
Susan Duff (s. 1987), Hilaryn ja Haylien äiti, yhdysvaltalainen elokuvatuottaja.
Duff on myös seuraavien todellisten ja kuvitteellisten henkilöiden etunimi:
Duff Gibson (s. 1966), kanadalainen skeleton- eli mahakelkkailija
Duff Killigan, hahmo Disneyn Kim Possible -animaatiosarjassa
Duff McKagan (s. 1964), yhdysvaltalainen basisti, aiemmin yhtyeessä Guns 'N' Roses, nykyisin yhtyeessä Velvet Revolver.
Dumdum

Piirroksia vuodelta 1870: onttopäinen kiväärinluoti ennen ampumista (1, 2) ja saaliseläimistä ampumisen jälkeen esiin kaivettuja luoteja (3, 4, 5); osoittavat dumdum-luodin huomattavan laajenemisen ja pirstaloitumisen.
Dumdum-luodin aiheuttamaa tuhoa
Dumdum-luodit ovat luoteja, jotka laajenevat voimakkaasti ja mahdollisesti pirstaloituvat ("räjähtävät") osuessaan kohteeseen.
Nimi "dumdum" annettiin näille luodeille niiden ensimmäisen valmistuspaikan, Intiassa lähellä Kalkuttaa sijaitsevan Dumdumin mukaan, jossa oli englantilaisten asevarikko ja patruunalataamo Dum-Dum Arsenal 1800-luvun lopulla.  Siellä valmistettiin sekä onttopäisiä että pehmeäkärkisiä luoteja .303 British-ammusta varten.
Luodin keskelle tehty onkalo tekee luodista kevyemmän ja tarkemman, ja luoti pysäyttää tiivisnahkaisen saaliseläimen nopeammin kuin tavallinen luoti, mutta läpäisykyvyn ja kestävyyden vähentymisen kustannuksella.
Kokovaippaisista luodeista tehtiin laajenevia/hajoavia viilaamalla luodin kärjestä millimetri pois, jolloin lyijyinen sisus paljastui ja luoti saattoi laajeta osuessaan.
Dumdum-luodit kiellettiin Haagin sopimuksella sotilaskäytössä 1899.
Hollow-point -luoti

Dumdum-luodeista ovat kehittyneet modernit hollow-point -luodit, jotka laajenevat sienimäiseksi osuessaan, mutta eivät hajoa dumdum-luotien tapaan. Hollow-point-luotien koko liike-energia jää laajenemisen takia saaliseläimeen ja aiheuttaa siten suurempaa vahinkoa kuin kokovaippaluoti, joka voi edetä vaikka norsun läpi muuttamatta muotoaan.
Laajenevia (hollow-point) luoteja myydään  muun muassa pienriistan metsästykseen.
Koska laajenevat luodit tappavat tai saattavat kohteen toimintakyvyttömäksi – vaikka niitä ei saakaan käyttää sotilaskäytössä –  niiden käyttö on laillista, jopa toivottavaa joissain olosuhteissa. Laajenevia luoteja voi käyttää metsästyksessä, jolloin taataan saaliseläimen nopea pysäyttäminen tai nopea kuolema tuhoeläimelle. Poliisiviranomaisten käytössä kohteeseen jäävä luoti pienentää sivullisille aiheutuvaa vaaraa, jonka kohteen läpäisevä luoti voisi aiheuttaa. Yhdistyneessä kuningaskunnassa joitain riistaeläimiä ei saa ampua sellaisella kokovaippaluodilla, joka ei laajene.  Joissain paikoin ampumaradoilla ei saa ampua kokovaippaluodeilla niiden siluettiammunta-maalitauluille tekemien vahinkojen takia.
Aiheesta muualla

Weapons of Offence (Firearms)
Moderni ”6,5×55 mm Swedish” hollow-point ja ammuttu luoti.
.40 kaliiberin hollow-point- ja ammuttu luoti. Luodin kuparivaippa laajenee lyijyn mukana.
Darkoth

| Darkoth |
| --- | --- |
 Darkoth, kuoleman demoni
Luoja(t):  Gerry Conway, Rick Buckler & Joe Sinnott
Kustantamo:  Marvel
Ensiesiintyminen:  Fantastic Four (vol.1) #142.
Henkilötiedot
Oikea nimi:  Desmond Pitt
Status:  Aktiivinen
Voimat:  Yli-inhimilliset voimat, nopeus, notkeus ja kestävyys, kyky lentää, voimakkaat antennisäteet, monikäyttöinen häntä, kyky säädellä tiheyttään
Suhteet
Sukulaiset:  Nimettömäksi jäänyt vaimo (kuollut), poika
Darkoth, oikealta nimeltään Desmond Pitt on Marvel-kustantamon luoma supersankari (aikaisemmin superroisto). Darkothin ensiesiintyminen tapahtui Fantastic Four-lehden numerossa (vol.1) 142 ja hahmon loivat Gerry Conway, Rick Buckler ja Joe Sinnott.
Voimat & varusteet

Darkothilla on yli-inhimilliset voimat (hän nostaa noin 50 tonnia), nopeus, refleksit, kestävyys ja notkeus. Darkothin luusto on suurimmaksi osaksi korvattu promethiumilla, mystisellä metallilla, jota löytyy vain Limbosta. Darkoth kesti Möykyn murskaavat iskut leikiten ja hänen paksu nahkansa kestää jopa tykin ammukset lähietäisyydeltä. Darkoth ei tarvitse ruokaa, juomaa tai ilmaa selviytyäkseen.
Darkothin teräksiset kynnet kykenivät murtamaan jopa Möykyn paksun panssarin ja vapauttamaan myrkkyä, joka tainnuttaa uhrinsa. Darkothin antennimaiset ulokkeet kykenevät ampumaan energiaiskuja lämpöenergian (sulattaen jopa tuhansia tonneja terästä sekunneissa) tai voimaiskun (tarpeeksi voimaa liikuttamaan satojen kilojen painoisen esineen metrejä taaksepäin) muodossa.
Antennien energiaiskut kykenevät myös tunkeutumaan vastustajan mieleen ja tainnuttamaan tai muuttamaan tämän väliaikaisesti hulluksi. Darkoth kuitenkin käyttää energiaiskujaan vasta viimeisenä keinona – kenties niiden vaatiman suuren energiamäärän vuoksi. Hän kykenee myös kiipeämään seiniä pitkin ja käyttämään häntäänsä ruoskamaisena aseena.
Diablon alkemiakäsittelyn jälkeen Darkoth kykenee lentämään pienten nilkkasiipiensa avulla ja säätelemään tiheyttään (vrt. Vision).
Jälleensyntymänsä Limbossa jälkeen Darkoth kykenee muuttamaan muotoaan kuten luomaan itsestään lonkeroita ja avaamaan rintaansa valtavia kitoja, joilla niellä vastustajansa.
Aiheesta muualla

Rapsheet-sivuston profiili Darkothista (englanniksi)
Immortal Thor-sivuston profiili Darkothista (englanniksi)
Marvunapp-sivuston profiili Darkothista (englanniksi)
Dawn of the Brave

| Dawn of the Brave Van Canto |
| --- | --- | --- |

Studioalbumin tiedot
 Julkaistu: 7. helmikuuta 2014
 Levy-yhtiö: Napalm Records
Van Canton muut julkaisut
| Break the Silence 2011 | Dawn of the Brave 2014 | Voices of Fire 2016 |
Dawn of the Brave on saksalaisen a cappella -metalliyhtye Van Canton viides studioalbumi, joka julkaistiin 7. helmikuuta 2014. Kappaleeseen "Badaboom" julkaistiin musiikkivideo.
Kappaleet

"Dawn of the Brave" – 1.08
"Fight for Your Life" – 3.59
"To the Mountains" – 4.05
"Badaboom" – 3.31
"The Final Countdown" – 4.55  (Europe cover)
"Steel Breaker" – 3.40
"The Awakening" – 4.13
"The Other Ones" – 4.18
"Holding Out for a Hero" – 3.51  (Bonnie Tyler cover)
"Unholy" – 3.28
"My Utopia" – 5.13
"Into the West" – 4.25  (Annie Lennox cover)
"Paranoid" – 3.04  (Black Sabbath cover)
Aiheesta muualla

Dawn of the Brave Discogsissa. (englanniksi)
Albumi Dawn of the Brave Encyclopaedia Metallum -sivustolla (englanniksi)
Eddie Cibrian

Eddie Cibrian vuonna 2009.
Eddie Bryant Cibrian (s. 18. kesäkuuta 1973 Burbank, Kalifornia) on yhdysvaltalainen näyttelijä, jolla on kuubalaiset sukujuuret.
Ura

Cibrian tunnetaan parhaiten roolitöistään televisiosarjoissa. Hän näytteli pahaa Matt Clarkia saippuasarjassa Tunteita ja tuoksuja, jonka jälkeen hän näytteli toisessa saippuasarjassa Sunset Beach Cole Deschanelia. Sunset Beachin jälkeen hän siirtyi televisiosarjaan Hädän hetkellä, jossa hän näytteli palomies Jimmy Dohertyä. Hän jätti Hädän hetkellä -sarjan vuonna 2004, minkä jälkeen hän on näytellyt muun muassa televisiosarjoissa Kadotettu ja Uhan alla.
Yksityiselämä

Eddie on hyvä ystävä Tunteita ja tuoksuja -vastanäyttelijänsä Joshua Morrowin kanssa, jonka kanssa hänellä on yhteinen yhtye. Hän meni naimisiin Brandi Glanvillenin kanssa vuonna 2001. Pariskunnan ensimmäinen lapsi syntyi 2003, toinen lapsi 2007. Cibrian nimettiin People Magazinessa sadan kauneimman ihmisen joukkoon vuonna 2006, ja samana vuonna hänet äänestettiin kaikkien aikojen toiseksi komeimmaksi ”saippuaurokseksi” Vuonna 2010 Eddie ja Brandi erosivat, koska Cibrian jäi kiinni pettämisestä LeAnn Rimesin kanssa. Vuonna 2011 hän meni naimisiin Rimesin kanssa.
Aiheesta muualla

Eddie Cibrian Internet Movie Databasessa. (englanniksi)
Eddie Cibrianin fanisivut (Arkistoitu – Internet Archive)
Eddie Cibrian NNDB:ssä
Crosshairs

| Crosshairs |
| --- | --- |
Ensiesiintyminen:  The Transformers (1987)
Henkilötiedot
Koko nimi:  Crosshairs
Ryhmäsidokset:  Autobotit, Targetmasterit
Muuntautumismuodot:  maastoauto Chevrolet Corvette C7
Näyttelijä(t):  Neil Ross (1987) John DiMaggio (2014, 2017)
Crosshairs on Transformers-universumissa esiintyvä Autobotti.
The Transformers > Animaatiosarja

Crosshairs esiintyi The Transformers -animaatiosarjassa ainoastaan neljännellä kaudella, joka koostui vain kolmesta jaksosta. Hän oli osa miehistöä, joka teki pakkolaskun Nebulos-planeetalle jahdatessaan Decepticoneja, jotka olivat varastaneet avaimen Plasmaenergiakammioon. Hänestä tuli myöhemmin yksi Autobottien Targetmastereista. Hänen Targetmaster-kumppaninsa nimi on Pinpointer.
Elokuvasarja > Sarjakuvat

Michael Bayn Transformers-elokuvasarjaan perustuvissa sarjakuvissa Crosshairs oli ennen Cybertronin sodan alkua osa Optimus Primen johtamaa Tiedeyhteisöä ja liittyi myöhemmin osaksi Autobotteja.
Vuosituhansia myöhemmin, kun Allspark oli tuhottu hän osallistui Arceen mukana yritykseen estää Starscreamia uudelleenluomasta sitä.
Elokuvasarja > Transformers – Tuhon aikakausi

Crosshairs esiintyy elokuvassa Transformers – Tuhon aikakausi vihreäksi Chevrolet Corvette C7 Stingrayksi muuntautuvana Autobottina. Hän on erikoistunut yllätyshyökkäyksiin ja laskuvarjohyppyihin. Robottimuodossaankin Crosshairs muistuttaa laskuvarjosotilasta ja hänellä on viitta. Crosshairsin äänenä elokuvassa on John DiMaggio.
Autobottien piileskeltyä Cemetery Windin agentteja, Crosshairs oli menettänyt uskonsa Optimuksen ja Bumblebeen taitoihin johtaa Autobotteja toivoen pääsevänsä itse johtajaksi. Mutta hän jakoi Autobottitovereidensa vihan Cemetery Windin ja KSI:n tekoja kohtaan. Hongkongin taistelua varten Optimus pyysi apua Dinoboteilta, joihin Crosshairs itse ei aluksi luottanut. Mutta ratsasti taistelun ajan Dinobotti Scornin selässä ja taistelun jälkeen totesi ratsastavansa Scornin kanssa uudestaan milloin tahansa, antaen tälle kutsumanimen "Vaarna".
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1987 | Neil Ross | The Transformers |  |
| 2014, 2017 | John DiMaggio |  | Transformers – Tuhon aikakausi Transformers: Viimeinen ritari |
Aiheesta muualla

Lisätietoa Crosshairsista TFWIKI.Netissä, Transformers-aiheisesta wikiassa
Transformers
Damian Halata

| 0 | 1 | 2 |
| --- | --- | --- |

Henkilötiedot
Koko nimi: Damian Halata
Syntymäaika: 8. elokuuta 1962 (ikä 62)
Syntymäpaikka: Świętochłowice, Puola
Seura
Seura:  FSV Budissa Bautzen
Tehtävä: Päävalmentaja
Seurat
| Vuodet | Seura | O (M) |
| 1975–1988 1988–1991 |  1. FC Magdeburg  1. FC Lok Leipzig | 193 (47) 76 (22) |
Maajoukkue
|  |  DDR:n maajoukkue | 4 (1) |
Valmennusura
1992–1997 1994 1996 1997–1998 1998–1999 1999–2001 2002–2006 2007 2007–2011 2011–:  VfB Leipzig (apuv.)  VfB Leipzig  VfB Leipzig  VfB Leipzig  Dynamo Dresden  Dynamo Dresden (apuv.) ZFC Meuselwitz  SV Dessau 05  ZFC Meuselwitz  FSC Budissa Bautzen
 Seurajoukkueuran tilastot kattavat vain kansalliset sarjat.
Damian Halata (s. 8. elokuuta 1962) on puolalaissyntyinen saksalainen jalkapallovalmentaja ja entinen hyökkääjä. Joulukuusta 2011 lähtien hän on toiminut saksalaisen FSV Budissa Bautzenin päävalmentajana.
Ura pelaajana

Puolassa syntynyt Halata pelasi koko uransa DDR:ssä ja edusti maata myös neljässä maaottelussa. Hän aloitti uransa 1. FC Magdeburgin organisaatiossa juniorina ja nousi myöhemmin edustusmiehistöön. Hän edusti Magdeburgia lähes 200 DDR-Oberligan ottelussa ja oli voittamassa FDGB-Pokalin mestaruutta 1983. Hän pelasi joukkueen paidassa myös Euroopan cupissa.
Halata siirtyi Magdeburgista 1. FC Lokomotive Leipzigiin 1988. Hän aloitti uransa seurassa räväkästi iskemällä lokakuussa BSG Sachsenring Zwickauta vastaan pelatussa ottelussa viisi maalia. Halata jatkoi seurassa myös Saksan jälleenyhdistymisen jälkeen, mutta joutui jättämään pelikentät kaudella 1991/92 vakavan loukaantumisen vuoksi.
Ura pelaajana > Meriitit pelaajana

FDGB-Pokal: 1983
Ura valmentajana

Halata jatkoi uraansa jalkapallon parissa VfB Leipzigin apuvalmentajana 1992. Hän nousi huhtikuussa 1994 seuran päävalmentajaksi Bundesliigan viimeisille kierroksille, muttei onnistunut pelastamaan seuraa putoamiselta. Hän jatkoi kuitenkin edelleen apuvalmentajana ja toimi toukokuussa 1996 lyhyen aikaa päävalmentajan. Kolmannen päävalmentajapestinsä Halata aloitti joulukuussa 1997, mutta hän ei kyennyt estämään putoamista 2. Bundesliigasta ja sai lähteä kauden jälkeen.
Joulukuussa 1998 Halata siirtyi Dynamo Dresdenin päävalmentajaksi, mutta sai väistyä tehtävistään jo helmikuussa 1999. Hän jatkoi seuran palveluksessa Rolf Schafstallin, Colin Bellin ja Cor Potin apulaisvalmentajana maaliskuuhun 2001 saakka.
Tammikuussa 2002 Halata siirtyi ZFC Meuselwitzin päävalmentajaksi. Hän johdatti seuran kaudella 2003/04 Thüringenligan mestariksi ja nousuun Oberliga Nordostiin. Halata valmensi seuraa kesään 2006 saakka. Maaliskuussa 2007 hän siirtyi SV Dessaun peräsimeen, mutta palasi takaisin Meuselwitziin jo joulukuussa 2007.  Hänen johdollaan seura voitti kaudella 2008/09 Oberliga Nordostin eteläisen lohkon ja nousi Regionalligaan. Hän sai yllättäen potkut seurasta toukokuussa 2011.
Joulukuun lopussa 2011 Halatasta tuli Oberliga Nordostissa pelaavan FSV Budissa Bautzenin päävalmentaja.
Ura valmentajana > Meriitit valmentajana

Thüringenliga: 2004
Oberliga Nordost: 2009
Dumfries ja Galloway

| Dumfries and Galloway Dùn Phrìs is Gall-Ghaidhealaibh |
| --- | --- |
 Mull of Gallowayn niemi
 Alueen sijainti Skotlannissa
 Koordinaatit: 55°04′N, 03°36′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Dumfries
Pinta-ala:  6 426 km²
Väkiluku (2015):  149 670
 – väestötiheys:  23,3 as./km²
Lyhenteet:  
 – ISO 3166:  GB-DGY
 
Hallintoalueen internetsivut
Dumfries ja Galloway (gaeliksi Dùn Phrìs is Gall-Ghaidhealaibh) on yksi Skotlannin 32:sta paikallishallintoalueesta. Pohjoisessa se rajoittuu Etelä-Ayrshireen, Itä-Ayrshireen ja Etelä-Lanarkshireen, idässä Scottish Bordersiin ja etelässä Cumbrian kreivikuntaan Englannissa. Se sijaitsee Solway Firthin pohjois- ja Irlanninmeren itäpuolella. Hallintoalueella on arviolta 149 670 asukasta (vuonna 2015) ja sen pinta-ala on 6 426 neliökilometriä. Sen pääkaupunki on Dumfries.
Alue muodostettiin vuonna 1975 yhdistämällä Wigtownshiren, Kirkcudbrightshiren ja Dumfriesshiren kreivikunnat. Nimeä ”Dumfries and Galloway” oli kuitenkin käytetty jo paljon aiemmin, sillä kolme kreivikuntaa muodostivat sen nimisen sheriffdom-hallintoalueen.